The Raven That Refused to Sing (And Other Stories)

The Raven That Refused to Sing (And Other Stories) () — ბრიტანელი მუსიკოს სტივენ უილსონის მესამე სტუდიური სოლო-ალბომი, რომელიც გამოვიდა ლეიბლზე Kscope Music Records 2013 წლის 25 თებერვალს. ალბომის ყოველი სიმღერა ზებუნებრივი მოვლენის ამბავზეა აგებული. ალან პარსონსი, ცნობილი პინკ ფლოიდის The Dark Side of the Moon-ით, არის ჩანაწერის ხმის ინჟინერი.

არსებობს ალბომის 4 დისკიანი გამოცემა - 128 გვერდიანი წიგნით, რომელშიც შეტანილია ტექსტები და მოთხრობები აჩრდილებზე, დასურათებული ჰაიო მიულერის ნახატებით. გარდა ამისა ალბომი გამოცემულია გრამფირფიტის, CD-ის და Blu-Ray დისკის ფორმატში.

წარმოშობა

2010 წელს Porcupine Tree-ის The Incident-ის მხარდამჭერი ტურნეს დასრულების შემდეგ, წლის დარჩენილი თვეები და 2011 წელი უილსონმა დაუთმო მეორე სოლო ალბომ Grace for Drowning-ის და Blackfield-ის მესამე ალბომ Welcome to my DNA-ის ჩაწერას. მიუხედავად იმისა, რომ 2012 წლის დასაწყისში იგეგმებოდა  Porcupine Tree-ის დაბრუნება, გეგმები შეიცვალა და უილსონმა განაცხადა, რომ ყურადღებას სოლო კარიერაზე გაამახვილებდა. მან 2012 წლის პირველ ნახევარში გამართა Grace for Drowning-ის მხარდამჭერი ტურნე, შემდეგ კი საკონცერტო შემადგენლობასთან ერთად სტუდიაში მესამე სოლო ალბომის ჩასაწერად დაბრუნდა და მის 2013 წლის დასაწყისში გამოცემას აპირებდა,http://www.allaboutjazz.com/php/article.php?id=42991 იმავე წელს მხარდამჭერი ტურნეს გამართვით.http://www.allaboutjazz.com/php/article.php?id=42991&pg=2

შექმნა და ჩაწერა

"Luminol" () უილსონისა და მისი საკონცერტო პერსონალის მიერ პირველად სრულდებოდა Grace for Drowning-ის ტურნეს მეორე ეტაპის დროს. მასში საუბარია ქუჩის მუსიკოსზე, რომელიც, ავტორის თანახმად, „იქ ყოველდღე დგას. ამინდს მნიშვნელობა არ აქვს, იგი ყოველთვის იქ არის, უკრავს აკუსტიკურ გიტარაზე და ამ სიმღერებს ასრულებს. თოვლი, წვიმა, ქარიშხალი - ვერაფერი შეუშლის ხელს, იქვე იდგეს...იგი უბრალოდ იმდენად მიეჩვია ამ ყველაფერს, რომ ვერც სიკვდილი შეაჩერებს.“ უილსონი: „შესაძლოა, ვიღაც აჩრდილად სიცოცხლეშივე იქცეს, ისევე, როგორც გარდაცვლილი, ვინაიდან მას სიცოცხლეშივე ივიწყებენ - განსხვავება არ არის; არც გარდაცვალების შემდეგ; ჩვეულება არ იცვლება.“

"Drive Home" () ილუსტრატორ ჰაიო მიულერის შემოთავაზებული იდეით შეიქმნა. იგი არის „წყვილზე, რომელიც ღამით მანქანით მგზავრობს. მათ ძალიან უყვართ ერთმანეთი. საჭესთან მამაკაცი ზის, გვერდით - ცოლი, მეგობარი გოგონა, ან ვინმე სხვა - რომელიც მოულოდნელად ქრება.“ მამაკაცის პარტნიორის აჩრდილი საბოლოოდ ბრუნდება და ამბობს: „გაგახსენებ იმ ღამის მოვლენებს. მოხდა საზარელი ავარია, იგი დაიღუპა და ა.შ. - კვლავ, საუბარია ტრავმაზე, კაცის სიცოცხლეში დანაკარგზე. მას არ შეუძლია ჭეშმარიტების მიღება, ამიტომ მალავს - თითქოს იღებს ქაღალდს და მის დიდ ნაწილს ხევს.“

"The Holy Drinker"-ში () საუბარია „ძალიან ღვთისმოსავ, რელიგიურ, მქადაგებელ და თვითკმაყოფილ კაცზე. ვფიქრობ ტელეევანგელისტებზე - ადამიანებზე, რომლებიც სხვებს უამბობენ, რომ ისინი ცუდად ცხოვრობენ, რაღაც აკლიათ, ვინაიდან არ სწამთ ღმერთის. ადამიანი სხვებს აკრიტიკებს, თავად კი ალკოჰოლიკია. იგი დაუფიქრებლად იწვევს ეშმაკს დალევის შეჯიბრში, რასაც საშინელი შედეგი მოჰყვება: რა თქმა უნდა, ეშმაკს ვერ დაამარცხებ - ვერაფერში - ამიტომ იგი აგებს...ჯოჯოხეთში მოხვდება.“

"The Pin Drop"-ში () განიხილება „იდეა, რომ შეიძლება ვინმესთან იარსებო, ვინაიდან ეს სასიამოვნო და ხელსაყრელია, არ არის აუცილებელი, გიყვარდეს ან სიმპათიით იყო განწყობილი.“ უილსონი განმარტავს: „სიმღერას ძირითადად ცოლი ასრულებს. იგი მკვდარია, გადაგდებულია მდინარეში ქმრის მიერ, მდინარეზე მიცურავს და ამ სიმღერას მღერის.“ სიმღერაში იგულისხმება „იდეა, რომ ხოლმე ურთიერთობებში იმდენად დიდი დაძაბულობაა, უთქმელი სიბრაზე და ზიზღი, რომ მცირე რამ საკმარისია ასეთი ძალადობის გამოსაწვევად. ამ შემთხვევაში, იგი ტრაგედიით სრულდება. იატაკზე დაცემული ქინძისთავიც კი იწვევს სიბრაზეს.“

მეხუთე სიმღერა, "The Watchmaker" (, აღწერს „თავის ხელობაში გამოცდილ მესაათეს, რომელსაც საქმის კეთებისას ემოციური აფექტები არ აქვს - არც გაღიზიანება, არც სასიამოვნო ემოციები.“ იგი არის „ორ ადამიანზე, რომელიც ერთად 50 ან მეტი წლის განმავლობაში ცხოვრობდა, მხოლოდ იმიტომ, რომ ეს ხელსაყრელი და სასიამოვნო იყო.“ უილსონი აღწერს, რომ „ხელოსანი საბოლოოდ ცოლს კლავს და მის გვამს მარხავს სახელოსნოს იატაკის ფიცრების ქვეშ. მაგრამ, რა თქმა უნდა, იგი ბრუნდება, ვინაიდან ქმართან 50 წელი იცხოვრა და არ მიატოვებს.“ სიმღერის ბოლოს „ბრუნდება იმისთვის, რომ ქმარი თან წაიყვანოს, რაც“, უილსონის თქმით, „გარკვეულწილად, მოჩვენებების კლასიკური ამბავია.“

სასათაურო სიმღერაში მოთხრობილია „მოხუცი მამაკაცის ამბავი, რომელიც სიცოცხლის ბოლოს სიკვდილის მოლოდინშია. იგი იხსენებს ბავშვობას და თავის დასთან საოცარ სიახლოვეს. და მისთვის ყველაფერი, ისევე, როგორც უკანასკნელისთვის - ძმა. სამწუხაროდ, იგი მოკვდა, როდესაც ჯერ ახალგაზრდები იყვნენ.“ მამაკაცი დარწმუნებულია, რომ ყორანი, რომელიც მის ბაღში მოდის, წარმოადგენს „მისი დის სიმბოლოს ან გამოვლინებას. საქმე ის არის, რომ და მას უმღეროდა, როდესაც მას ეშინოდა და ეს მას ამშვიდებდა. უვიცი, იგი ფიქრობს, რომ თუ ყორანი მას უმღერებს, ეს საბოლოოდ დაადასტურებს, რომ მისი და დაბრუნდა, რათა სხვა სიცოცხლეში თან გაიყოლოს.“

გამოცემა

სიმღერის "The Raven That Refused to Sing" მუსიკალური ვიდეო 2013 წლის 8 თებერვალს გამოვიდა. იგი ეფუძნება ჰაიო მიულერის ნახატებს და გადაღებულია ჯეს კოუპის და საიმონ კარტრაიტის მიერ. მათ მიერ მანამდე გადაღებული იქნა 
Storm Corrosion-ის "Drag Ropes"-ის ვიდეო. კოუპმა აგრეთვე შექმნა "Drive Home"-ის ვიდეო.

ალბომი გაყიდვაში 2013 წლის 25 თებერვალს გამოვიდა.

შეფასება

ალბომი დადებითად იქნა მიღებული.  The Guardian-მა აქო მისი „მინიმალისტური არტ-როკი, რომელიც გადადის საოცარ მოგონებების გამომწვევ ხმებში, მელოდიურ კრეშენდოებსა და მელოტრონით დასველებულ ციებ-ცხელებით სავსე ოცნებებში... ამ ალბომით უილსონი თანამედროვე როკის ერთ-ერთი ეშმაკური და ემოციური გმირი ჩანს.“  Allmusic-ის აზრით, იგი არის „საუკეთესო უილსონის სამი სოლო პროექტიდან...ეს არის ოსტატურად დაწერილი მუსიკა ფერების, ნიუანსების, ტექსტურების, დინამიკის, თხრობისა და ხელმარჯვეობის მქონე ექსპერტის მიერ არანჟირებული კომპოზიციებით, რომლებსაც ასრულებს ვარსკვლავური მუსიკოსებისგან შემდგარი. “

ჯილდოები
The Raven That Refused to Sing (And Other Stories)-ს 2013 წლის პროგრესული მუსიკის დაჯილდოებაზე მიენიჭა წლის ალბომის წოდება. იგივე ნომინაციაში იგი წარდგენილი იყო კლასიკური როკის საპატიო დაჯილდოებაზე.

 სიმღერების სია 

პერსონალი
მუსიკოსები
სტივენ უილსონი — წამყვანი ვოკალი, გიტარა, ბას-გიტარა ("The Holy Drinker"), კლავიშებიანები, მელოტრონი
გათრი გოვენი — წამყვანი გიტარა
ნიკ ბეგზი — ბას-გიტარა, ჩემპენ სტიკი ("The Holy Drinker"), ბექ ვოკალი
მარკო მინემანი — დასარტყმელი საკრავები, პერკუსია
ადამ ჰოლცმანი — კლავიშებიანი საკრავები, ფორტეპიანო, მინიმუგი, Hammond-ის ორგანი
თეო ტრეივისი — ფლეიტა, საქსოფონი, კლარნეტი

დამატებითი მუსიკოსები
ჯაკო ჯაკჩეკი — დამატებითი ვოკალები სიმღერებში "Luminol" და "The Watchmaker"
ალან პარსონსი — Wah wah პედალი სიმღერაში "The Holy Drinker"
სიმებიანი ინსტრუმენტების არანჟირება - დეივ სტიუარტი, ასრულებს ლონდონის სესიური ორკესტრი. ჩაწერილია სტუდიაში Angel, 2012 წლის 17 ოქტომბერს (სოლისტი - პერი მონტეგ-მეისონი)
ნიკო ტსონევი – გიტარის სოლო სიმღერაში "The Watchmaker (დემო)", დამატებითი გიტარები სიმღერაში "Luminol (დემო)".

პროდიუსერები
სტივენ უილსონი - პროდიუსერი, ხმის მიქსი
ალან პარსონსი - დამატებითი პროდიუსერი, ხმის ინჟინერი
ბრენდან დეკორა - დამატებითი ინჟინერი

ჩარტები
ჩარტი (2013)უმაღლესი პოზიციაგერმანიის ალბომები (Offizielle Top 100) 3 უნგრეთის ალბომები (Mahasz) 34 ბრიტანეთის ალბომები (OCC) 28აშშ Billboard 200 57

 სქოლიო 

კატეგორია:2013 წლის ალბომები
კატეგორია:სტივენ უილსონის ალბომები
კატეგორია:პროგრესული როკ-ალბომები
კატეგორია:Kscope-ის ალბომები
კატეგორია:ალბომები სტივენ უილსონის პროდიუსერობით